مارہ (کتاب مقدس)

تصغیر| مصر میں فرانسیسی مہم کے دوران دسمبر 1798 میں نپولین بوناپارٹ کے مارا کے دورے کی ایک ڈرائنگ۔
مارہ (عبرانی: מָרָה‏) ایک مقام ہے جسے بنی اسرائیل نے مصر سے خروج کے دوران عبور کیا، جیسا کہ عہدِ قدیم کی کتاب سفر الخروج میں ذکر ہے۔ 

جب بنی اسرائیل فم الحیروت میں خیمہ زن تھے، تب خدا کے حکم سے موسیٰ نے اپنی لاٹھی سے سمندر (بحرِ احمر) کو چیر دیا اور وہ سب سمندر کے پار جزیرہ نمائے سیناء کی صحراؤں میں داخل ہو گئے۔ یہاں تین دن تک وہ پانی کی تلاش میں سرگرداں رہے، مگر کچھ نہ پایا۔ پھر وہ مارہ نامی مقام پر پہنچے، جہاں پانی تو تھا، مگر بہت کڑوا، پینے کے قابل نہ تھا۔ اسی لیے اس جگہ کو "مارہ" (یعنی "کڑوا") کا نام دیا گیا۔

کتاب خروج 15: 22–25 کے مطابق:

یہاں خدا نے اُن کے لیے ایک حکم اور امتحان مقرر کیا۔
 مقامِ مارہ 
مارہ کا درست جغرافیائی مقام یقینی نہیں، تاہم محققین نے چند ممکنہ مقامات تجویز کیے ہیں:
بعض کے مطابق یہ وادی امارہ میں واقع عین حوّارہ کا نمکین چشمہ ہے، جو سوئز کے جنوب مشرق میں تقریباً 47 میل کے فاصلے پر ہے۔

بعض نے اسے عینِ نبع سے متعین کیا ہے، جو سوئز سے تقریباً 10 میل جنوب مشرق میں واقع ہے۔
دیگر حضرات کے نزدیک یہ چھوٹی کڑوی جھیل ہو سکتی ہے، جو سوئز کے شمال میں 20 میل کے فاصلے پر ہے۔Peake's commentary on the Bible Jewish Encyclopedia
یہ مقام بنی اسرائیل کے لیے ایک عظیم آزمائش اور خدا کی طرف سے ایک معجزہ کا مظہر تھا، جہاں خدا نے ان کے لیے کڑوے پانی کو میٹھا کیا۔

 حوالہ جات 

زمرہ:مقامات تورات
زمرہ:باب مذہب/متعلقہ مضامین
زمرہ:مقامات تیہ
زمرہ:کتاب خروج
زمرہ:مقامات عبرانی بائبل